text: za početak jedna riječ : katastrofa . naručili smo meksičke ražnjiće , taquitos de pollo i chimichangu de pollo . prva stvar koja mi nije jasna je po kojem su principu ova jela zaslužila epitet meksičkog . nije sve što u sebi ima papriku , kukuruz i grah automatski meksičko . idem redom : ražnjići su bili prosječni , čak i ispodprosječni . zaista ništa meksičko u njima , a ni pretjerano ukusno . chimichanga grozno razočaravajuća . očekivao sam dvije tortilje pristojne veličine , napunjene finim , začinjenim , meksičkim divotama . umjesto toga unutra sam otkrio dvije mini tortiljice napunjene s vrlo malo nezačinjene mase povrća , sira i piletine , te hrpetinu riže s dodatkom kukuruza , graha i paprike ( mora da je to neka meksička riža ) . ista riža je bila i uz ražnjiće . taquitosi su bili živa komedija . prije travestija . mini zavijutci od nečega ( vjerojatno tortilja ili nečeg sličnog od tijesta ) s naznakom piletine u sredini ( prženo ? ) . na krevetu od zelene salate . bilo ih je malo.bio bi red da iskomentiram i umake . umak od vrhnja napravljen je od vrhnja . i stavljen u malu posudicu . vrlo minimalistički . ljuti umak je umak od vrhnja s dodatkom mljevene crvene paprike . ljut u nekom paralelnom svemiru možda.htio bih još dodat da smo studenti , i da nam je već dosta bljutave i nezačinjene hrane iz menze , i da očekujemo za 40 kuna dobit nešto fino i začinjeno pogotovo ako se nalazi u meksičkoj sekciji jelovnika . preporuka za kuhare je sljedeća : s više ljubavi pripremat hranu , izvuč neke autentične meksičke recepte , i avanturistički zaronit u svijet začina . preporuka za čelne ljude restorana : poraditi na omjeru cijene i kvalitete te omjeru cijene i količine hrane ( i ne mislim na rižu ) .